**VAP**

U jednotlivých druhov poslať obrázky papagájov + pod obrázok napísať názov papagája slovenský a latinský názov – agapornis (poddruhy personata, fischeri a roseicollis), korela chocholatá, andulka vlnkovaná, papagáj spevavý, papagáj horský, papagáj senegálsky. U agapornisa zistiť a napísať z kadiaľ pochádza a aký biotop obýva v prírode, biotop - papagáj horský. Domácu úlohu poslať : [mich.chrenova@gmail.com](mailto:mich.chrenova@gmail.com) **do24.5.2020**

**Papagáje**

**Agapornis**

Minimálna veľkosť [klietky](https://www.zoohit.sk/shop/ptaci/klece?magid=24008) pre pár by mala byť 1 x 0,5 x 0,5 metra tak to stanovila skupina odborníkov zo Spolkového ministerstva pre výživu, hospodárstvo a lesníctvo. Bohužiaľ sú kvôli svojej malej veľkosti agapornisy často chované v príliš malých klietkach. Pritom potrebujú títo energickí vtáci dostatok priestoru, aby uspokojili svoju prirodzenú túžbu po voľnom pohybe. Pokiaľ tieto požiadavky nesplníte, porušíte zákon o ochrane zvierat. Vtáci chovaní v príliš malej klietke zlenivejú a priberajú na váhe. Hrozí tiež riziko, že sa skôr mierumilovní vtáci stanú kvôli nedostatku priestoru hysterickými. Navzájom sa štípu a naháňajú v klietke, pretože nemôžu inak uspokojiť svoje prirodzené nutkanie k pohybu. Dajú sa kúpiť klietky, ktoré sú na dvoch alebo troch stranách pokryté drevotrieskovými alebo plastovými doskami (materiál, ktorý nemôžu vtáci ozobať) a len jedna alebo dve strany sú zaopatrené mrežami. Uzavreté steny chránia pred prievanom a poskytujú vtákom pocit bezpečia. Ak nie je klietka príliš veľká, mala by byť aspoň dostatočne dlhá, aby mohli vtáci lietať. Do klietky vložte prírodné vetvy (neošetrené chemicky!), ktoré vtáci radi ozobávajú. Tým sa obrusuje zobák a pazúriky a zároveň, pri pravidelnej výmene vetiev, prispieva kôra bohatá na minerály ku zdravej výžive vtákov. Ideálna klietka má relatívne veľké prístupové dvierka s bezpečným zaisťovacím mechanizmom, dostatočne vysokým pieskovitým podkladom a pokiaľ možno zvonku prístupné misky na krmivo a vodu. Pri chove viacerých agapornisov je vhodná izbová voliéra. Ponúka oveľa viac priestoru, takže sa môže chovať niekoľko papagájov. Voliéra 3 x 1,5 x 2 m je vhodná pre šesť až osem agapornisov. S väčším počtom vtákov sa ale tiež zvyšuje hluk a znečistenie. Pokiaľ je v dome dostatok miesta je vhodné voliéru umiestniť do samostatnej izby. Dôležitý je tiež prísun čerstvého vzduchu a dostatok svetla. Vzhľadom k tomu, že v zimnom období je slnečného svitu málo, v zimných dňoch je vhodné pridať umelé osvetlenie. Prívod vzduchu by mal byť zaistený neustále, ale nesmie byť v prievane klietka, voliéra.Voliéra by mala byť ľahko čistiteľná. Najjednoduchší spôsob je steny voliéry vydláždiť a na podlahu dať odtok. 50 cm vysoké kovové obloženie z veľkej časti zabraňuje tomu, aby sa nečistota dostala cez mreže von. Vzhľadom k tomu, že sa piesok po určitej dobe (v závislosti na počte vtákov) znečistí, je treba ho po vyčistiť. Príležitostne sa môžu nainštalovať niektoré nové zábavné prvky, ako sú čerstvé, neošetrené vetvy, netoxické rastliny, lanká alebo hračky na lozenie. Pokiaľ sa chovajú papagáje v klietke, mali by ste im každý deň dopriať aspoň trochu voľnosti a pohybu. Papagáje by mali dostávať prevažne zdravú, vyváženú zmes rôznych [semien](https://www.zoohit.sk/shop/ptaci/krmivo?magid=24008). Dôležitý je tiež dostatočný prísun energie. Tú vtáci získajú z ovocia, zeleniny a živočíšnych bielkovín. Niektoré druhy zeleniny a ovocia nie sú pre papagájov vhodné (napríklad avokádo, slivky, citróny a fazuľa). . Vhodná skladba potravy sa pozitívne ovplyvňuje na zdravotnom stave jednotlivcov. Zložky, z ktorých by sa mal jedálny lístok agapornisov skladať: zrno (proso , ovos, pšenica, slnečnica), v zelenom krmení je najlepšou voľbou púpava a k doplneniu krmiva podáváme ovoce a zeleninu. Vždy vyberajme zdravé plody, ktoré niesu napadnuté hnilobou či plesňou. Keďže podliehajú rýchlo nákaze, nemali by sa nikdy nechávať v klietke celý deň. Vtáčí grit, piesok na trávenie a denne čerstvú vodu považujte v klietke za samozrejmosť. Pre podporu trávenia je tiež vhodné podávať Vogelgrit. Samozrejme by mali vtáci dostávať každý deň čerstvú vodu. Voda z kohútiku postačí. Existuje niekoľko možností, kde papagájov zakúpiť. Nákup v obchodoch pre chovateľov či u samostatných chovateľov je najvýhodnejší, pretože disponujú odbornými znalosťami a môžu Vám poskytnúť cenné rady a informácie, hlavne pokiaľ ste v chove vtákov nováčikom. Občas sa dajú agapornisy tiež nájsť v útulkoch, ale tu väčšinou nemajú odborné znalosti o vtákoch. Nákup na rôznych webových stránkach je tiež jednou z možností, ale: dajte si pozor na pochybné ponuky. Dbajte na to, aby sa jednalo o profesionálne webové stránky. Pokiaľ si chcete zaobstarať papagájov, mali by ste vedieť, že títo vtáci žijú vždy v pároch a nie je dobré ich oddeliť. Pred kúpou si prehliadnite telo vtáka. Či je vták zdravý poznáte podľa hladkého peria a bdelého charakteru. Tieto inteligentné africké papagájovité vtáky sú skupinou deviatich rôznych druhov. Najznámejšími a najčastejšie v zajatí chovanými sú druhy personata, fischeri a roseicollis. Ich anglický názov LOVEBIRD presne vystihuje ich spoločenskú povahu, ktorú ukazujú pozorným chovateľom. Najlepšie je agapornisy chovať v pároch, pretože sa k sebe radi túlia, čím zabezpečíme, že sa v našej neprítomnosti nebudú nudiť. Sú pomerne nenároční na chov, vhodní aj pre začiatočníkov. V priemere dorastajú do veľkosti 15cm a dožívajú sa veku 15 rokov. Jeho mentalita ho predurčuje na život v páre a je od partnera zavislý. Pohlavie je u väčšiny druhov ťažko rozlíšiteľné. Búdky na hniezdenie má mať rozmery 25cmx15cmx20cm, vletový otvor 5-6cm. K búdke je nutné poskytnuť aj stavebný materiál, ktorým sú tenké vetvičky. Hniezdo si budujú 2-3x ročne po dobu asi 10-14 dní. Znáška býva v počte 3-7 vajec, ktorých inkubačná doba je orientačne 21 dní a mláďatá sú na rodičoch závislé 8 týždňov. Agapornisy sú pohlavne dospelé v deviatich mesiacoch. Ideálna teplota hniezdenia je 20°C.

**Korela chocholatá**

Pôvod: Austrália. Austrálskeho obyvateľa – korelu chocholatú – Európa uvidela prvýkrát v štyridsiatych rokoch 20. storočia. Doviezol ich anglický biológ Gould. Podobne ako papagájce, aj korela sa čoskoro začala chovať celkom bežne vo veľkých množstvách. Korela je typický vták austrálskeho vnútrozemia. Obýva prakticky celý kontinent s výnimkou vlhkého pobrežia. Zistili ju aj v Tasmánii.  Výskyt v prírode: Nerestajne cestuje za vodou a potravou. V období sucha prichádza aj na vlhké pobrežie, kde ju roky nik nevidel. Na vhodných miestach s dostatkom potravy hniezdi, aj viac krát za sebou. Žije v pároch alebo v menších skupinkách, najčastejšie ju vidno sedieť na zemi a konzumovať trávové semienka, prípadne ako prelietava na odpočinok na vysoké stromy. Veselá povaha a pokojné, mierne správanie predznamenali obľúbenosť tohto vtáčika na celom svete, či už pri chove v domácnosti, alebo vo voliérach. Ľahko sa dajú skrotiť a naučia sa napodobňovať zvuky. Korely sú dostatočne vľúdne k iným vtáčikom, možno ich prechovávať vo voliérach s malými pinkami a astrildmi. Vyskytujú sa v mnohých farebných mutáciách. Rozdiely pohlaví: samičky majú matnejšiu farbu tváre a čiarkovanú spodnú stranu chvosta. Samčeky majú sýtejšie sfarbenú tvár ako samičky. Mladé vtáky sa podobajú na dospelé vtáky. Korelám sa podáva zmes pre austrálske papagáje, trochu jabĺk, slnečnice a zelené krmivo. Tieto otužilé vtáky môžete chovať v záhradných aviáriách vyrobených z akéhokoľvek pletiva. Neničia výrobky z dreva. Korely sú plodné vtáky, pokúšajú sa hniezdiť v ktoromkoľvek ročnom období. V chladných mesiacoch odstráňte búdky, aby ste ich odradili od hniezdenia, lebo úspešné vysedenie mláďat je chladným počasím veľmi značne obmedzené. Keď sa oteplí, rozmiestnite hniezdne búdky späť do aviária. Inkubácia trvá 18 dní; mláďatá opúšťajú hniezdo vo veku 28 dní. Minimálne rozmery pre jednu korelu 60 x 25 x 50 cm. Potrava: Zmes zrnín (proso,ovos,slnečnica,lesknica..).Zelené krmivo hviezdica a listy púpavy, kúsky rozličného ovocia  najmä jablká ( Tropické ovocie ako napr. pomaranč,citrón... NEPODÁVAME !!!). Zo zeleniny mrkvu aj s vňatou, špenát, šalát. Vhodným doplnkom sú aj rozmanité čerstvé vetvy ovocných stromov. V čase kŕmenia mláďat rodičmi podávame miešaninu.

**Andulka vlnkovaná**

Pôvod Austrália. Dospelý samec má ozobie modré, dospelá samica hnedé. Mladý vták má špičku zobáka čiernu, dúhovku oka tmavú a vlnkovanie až ku koreňu zobáka. Vo veku 6 mesiacov sa začína preperovať do dospelého operenia, dúhovka oka zbelie a nad zobákom sa utvorí oblasť bez vlnkovania, tzv. čelo. Môžu sa chovať jednotlivo v klietkach, pár alebo viac vtákov v izbových alebo vonkajších voliérach. Za dobu, počas ktorej sú u nás chované, sa plne adaptovali na tunajšie klimatické podmienky. Znášajú aj mrazy -10 ° C. Andulky možno vo veľkej voliére a väčšom počte chovať aj celoročne vonku. V oblastiach Austrálie, odkiaľ pochádzajú, panujú veľké horúčavy striedané v noci citeľným chladom. Teplotné rozdiely mnohokrát dosahujú až 40 ° C. Preto je organizmus andulky veľmi odolný. Zdravé vtáky nepotrebujú vykurované priestory a môžu zostať cez zimu vo vonkajšej voliére. Časť voliéry samozrejme musí byť chránená pred snehom a vetrom, mali by mať tiež možnosť schovať sa do vnútorných, najlepšie mierne temperovaných priestorov, ak prídu silnejšie mrazy. My chováme naše andulky celoročne vonku. Základom je zmes pre andulky obsahujúca proso. Ďalej potravu dopĺňame senegalským prosom v klasoch, kúskami ovocia a zeleným kŕmením (napr. listy púpavy a pod.) Vždy by mali mať k dispozícii grit, piesok na trávenie a sépiovú kosť. Potravu dopĺňame o minerály a vitamíny. Vždy musia mať k dispozícii napájačku s čerstvou vodou. Samica znáša do búdky s rozmermi 15 x 15 x 20 cm s vletovým otvorom 5 cm 5 - 6 vajec, na ktorých sedí 18 - 20 dní. Mláďatá kŕmia obaja rodičia do doby, než vyletia z búdky a naučia sa samostatne prijímať potravu. Pohlavne dospievajú v 6 mesiacoch. Dožívajú sa až 15 rokov. Veľmi spoločenské vtáky. Je schopný sa naučiť niekoľko slov alebo melódií. Na svojho chovateľa si zvykne a nechá sa brať na ruku.

**Papagáj spevavý**

Pôvod: juhovýchodná Austrália. Biotop **–** zdržiavajú sa vo výške 1000 metrov nad morom v otvorených a riečnych lesoch, mangrovoch, pastvinách a poľnohospodárskej pôde. Vidieť ich aj v predmestských oblastiach, ako sú golfové ihriská, cesty a parky. V prírode sa zdržiavajú v pároch alebo malých kŕdľoch, rovnako ako vo veľkých skupinách 100 alebo viac. Kŕmia sa na zemi a na stromoch a v kríkoch. Sú aktívne za úsvitu a za súmraku, odpočívajúce počas horúčavy dňa. Samec má zelenú hlavu, horné časti a prsia, žlté brucho; biele spodné časti nôh, červenú hornú časť chvosta. Zobák čierny. Oko hnedo šedé. Samica má matne olivovú hlava, horné časti a prsia; zelené horné končatiny; biele spodné časti končatín premenlivo plné bledomodrej. Zobák je tmavo šedý. Mladé vtáky sa podobajú na dospelé vtáky, ale majú matnejšie perie. Tento stredný papagáj je veľmi obľúbený medzi chovateľmi pre nenáročnosť a množstvo farebných mutácií. Dá sa dobre skrotiť. Ozýva sa príjemným tichým pískaním. Najbežnejšou mutáciou je dnes žltá. Iné známe mutácie sú lutino, škvrnité a modré vtáky. Tieto nové farebné varianty sú čoraz bežnejšie. Kŕmenie - zmesou obyčajných semien a prosom. Jedálniček občas spestrite vetvičkami prosa, semenami slnečnice, zeleným krmivom a jablkami. Nadmerné množstvo slnečnicových semien, lebo to spôsobuje ich obezitu. Sú otužilé, v zime vydržia vonku v zastrešenej voliére chránenej pred vetrom. Chov a rozmnožovanie týchto austrálskych papagájov sú celkom jednoduché, pokým samček nie je agresívny voči svojej partnerke a vlastným mláďatám. Aby sa tomu vyhlo je potrebné začať chov s mladými vtákmi, aby sa umožnilo páriku privyknúť si na seba. Zníži to riziko nedorozumení, ktoré vznikajú medzi dospelými vtákmi umiestnenými zrazu do jednej klietky. Typická znáška má päť vajec a páry zvyčajne hniezdia niekoľkokrát za sebou. Inkubácia trvá 19 dní; mláďatá opúšťajú hniezdo vo veku 30 dní. Stav ohrozenia:  
Stav populácie je neznámy ale zvyšujúci sa. Bez ohrozenia.

CITES medzinárodný: Dodatok II  
CITES EU: CITES B

**Papagáj horský**

Pôvod: JV Austrália. Tento austrálsky papagáj bol chovaný ako krotký kvôli jeho pokojnej povahe a neskôr bol dávaný do voliér. Nie je hlučný. Žltozelená hlava, červený zobák. Prsia a brucho má žltozelené, krídla žltozelené s čiernym a červeným pruhom a na okraji sú modré. Chvost je čierny. Samec sa od samice pozná na prvý pohľad podľa sfarbenia. Samček je prevažne žltý, má tmavý chvost a červené škvrny na krídlach sú výraznejšie ako u samice. Samička je skôr zelená a na prvý pohľad nie je tak pestro sfarbená. Chvost tmavo modrozelený. Krajné chvostové perá sú na spodnej strane lemované ružovo. Párenie prebieha august až január. Hniezdia v apríli a máji, počas roka hniezdia 1 – 2 x do roka. Rozmery búdky 17,8 cm x 17,8 cm x 61 cm, pričom vletový otvor by mal mať okolo 8 cm. Mladé papagáje vyletujú z búdky ako 5 týždňové a ešte 3 týždne sú dokrmované rodičmi. Vyfarbenie a dospelosť nastáva po roku po celom preperení. Mladý papagáj je vzhľadovo podobný samici, ale sú viac zelené. Samička kladie 4 – 6 vajec, dĺžka inkubácie vajec 20 dní. Kŕmenie – ovos, proso, slnečnica, zeleného veľa – šalát, púpava, miešanka, vajcové škrupiny, grit na trávenie, suchý rožok, ovocie a sépiová kosť. Sú bez ohrozenia. Svetová populácia sa odhaduje asi na 21.500 jedincov. CITES medzinárodný – Dodatok II. CITES B.

**Papagáj senegálsky**

Pôvod: Stredná Afrika (Senegal). U nás je rozšírený vďaka veľkým odchytom. Základné sfarbenie je zelené, hlavička tmavo sivá, bruško (táto časť sa zvykne nazývať vesta) má žlté, oranžové, červené. Má prenikavé jasne žlté dúhovky.

Základné delenie papagája senegalského:  
Poicephalus senegalus senegalus – je to najrozšírenejší a najznámejší druh so žltým bruškom – žltobruchý  
– pochádza z južnej Mauretánie, z južnej Mali a z Guinei z ostrova Los  
Poicephalus senegalus mesotypus – je tiež veľmi rozšírený a bežne sa dá odchovať – oranžovobruchý  
– pochádza z východnej a severovýchodnej Nigérie a z Kamerunu  
Poicephalus senegalus versteri – menej rozšírený a odchovávaný druh s krásnym červeným bruškom – červenobruchý  
– pochádza z pobrežia Slonoviny, z Ghany a zo západnej Nigérie

Žije vo vlhkých lesoch a na okrajoch saván. Kŕmia sa hlavne semenami, obilím a ovocím. Chutia im predovšetkým semená svätojánskeho chleba a mladé púčiky na výhonkoch stromov. Robia veľké nálety na polia s kukuricou a prosom a neodolajú ani arašidom sušiacim sa na slnku. Farmári ich preto odháňajú ako škodcov. Hniezdia v bútľavinách dutých stromov- Ručne dokŕmené mláďatká sú veľmi vhodné na chovanie v domácnosti. Veľmi rýchlo sa stanú domácimi miláčikmi pre svoju prítulnosť a milotu. Nie sú veľké, čiže im postačí aj menšia klietka. Nie sú hlučné (záleží na jedincovi), naučia sa napodobňovať rôzne zvuky, vedia zopakovať zopár slov, avšak naozaj len zopár. Ale sú veľmi zábavné. Veľakrát sa naučia imitovať melódie. Zobáčik majú malý, ale zato ním vedia narábať statočne. Majú v ňom veľkú silu a niekedy ním vedia dosť poštípať. Vedia sa naviazať na jednu osobu, ktorá sa stáva ich vyvolenou a málokedy ju zamenia za inú.  
Jednoznačne by do chovu v domácnosti mali byť ručne dokrmované mláďatá, pretože dovezené vtáky z odchytu sa dajú len veľmi ťažko skrotiť. Krmivo by sa malo skladať z týchto zrnín: slnečnica, ovos, konope, proso, lesknica, ďalej z fazule, hrášku, cíceru, sójových bôbov, fazuľa mungo…. najlepšie je zaobstarať si už namiešané zmesi, ktoré obsahujú všetky zrniny a semená v správnom pomere. Okrem toho majú radi všetku zeleninu a ovocie. Z vlastnej skúsenosti viem, že najlepšie je nakrájať alebo nasekať ovocie a zeleninu na malé kúsky a zmizne celá. Obľubujú oriešky, ktoré dopĺňajú jedálniček o ďalšie dôležité vitamíny a bielkoviny. Niekedy je dobré doplniť stravu ešte ďalšími doplnkovými vitamínovými prostriedkami pre potrebný prísun všetkých dôležitých živín. Ak by sa naučili na kŕmenie granulami, máte vyhraté, pretože tie obsahujú všetko potrebné a môžu tvoriť až 80% stravy. Na potravu je to rovnako nenáročný stravník a postačuje mu zmes zrnín pre veľké papagáje, ktorá by mala byť denne obohatená o ovocie a zeleninu ako je napríklad jablko, hruška, sezónne ovocie, či orechy, prípadne tvaroh, med, alebo dokonca cuketu. Vtáky sú pohlavne zrelé vo veku 3-4 rokov. Samičky sú dospelé už i v 2 rokoch, ale samčekom treba viac času. Nie je to však pravidlo. Niektorým treba na pohlavnú zrelosť viac rokov, niekedy treba upraviť stravu, niekedy voliéry, búdky …. a pod. Správny chovateľ by nemal byť netrpezlivý, pretože odchov by nemal byť vecou priority. Určenie pohlavia je u papagája senegalského viac-menej možné podľa zafarbenia. Zafarbenie bruška (vesta) je u samčeka výraznejšie ako u samičky. Avšak u samčeka sa ťahá nižšie, až medzi nohy. Samička má menšiu hlavičku aj menší zobák.  
Ak chcete s presnosťou vedieť pohlavie, treba dať urobiť skúšku DNA. Či chovať doma radšej samčeka alebo samičku nie je podstatné. U papagája senegalského sme nenašli rozdiel v správaní. Obidvaja vám určite budú robiť príjemnú a veselú spoločnosť. Zase ale platí, že v páre im bude veselšie, vystačia si navzájom – jedinec nebude trpieť samotou a nebude tak veľmi naviazaný na človeka. Treba sa vždy najprv pred kúpou zamyslieť, či na neho budete mať dostatok času a trpezlivosti. Rozmnožovanie tiež nie je náročné, keďže sa jedná o druh, ktorý ochotne hniezdi v pripravenej búdke, kde im musíme poskytnúť dostatok stavebného materiálu na stavbu hniezda. Samička kladie 3 až 4 biele vajíčka, pričom inkubácia sa pohybuje na úrovni okolo 28 dní. O potomstvo sa stará samička, ktorá je v tomto čase plne závislá na samčekovi, ktorý nosí potravu jej aj potomstvu. Po približne 9 týždňoch už mladé papagáje opúšťajú hniezdo a za 12 týždňov sú už úplne samostatné. A ešte jedna rada na záver. Papagáj senegalský miluje slnko, preto by sme mu v letných mesiacoch mali dať možnosť slnenia a to samozrejme aj s prístupom na tienisté miesto.

Nedostatok slnka totiž znáša veľmi ťažko, čo sa prejavuje dokonca depresiami.